Nina Swart se langpad-lekkertes | SARIE
Nina Swart se langpad-lekkertes	deur Riette Rust
Vir Nina is die heel mooiste plekin die land die Overberg in die Wes-Kaap. "Veral in die winter.Meerspesifiek Swellendam en Napier.Die gebied is wyd en oop en groen. En die atmosfeer rustig. Dis mistig, skape wei oral en daar's pragtige berge, maar hulle is klipperig."
Op 'n persoonlike vlak is haar grootste uitdaging "om nie vir die kykers te jok nie,maar om gebeureeerlik, nes dit is, oor te dra". 'n Regisseur se werk verg kophou. "Jy moet onthou wanneer gebeure plaasgevind het sodat die episodes chronologies volg. Al die liefdesverklarings hoort nie saam in een episode nie, ook nie al die fights nie. En dis lekker as elke episode met 'n goeie naelkou-oomblik kan eindig."
Boer soek 'n vrou daag haar op verskillende gebiede uit. "Soos my kreatiwiteit, my administratiewevermoëns (of altans my gebrek daaraan!), my tegniese beplanning . . . Dan moet ek nog op my voete kan dink ook. Voor die tyd beplan ek die skote, maar wanneer ek op die plaas kom, werk dinge nie altyd so uit nie."
"Mense verander, jou lewe gaan in jou gesig sit. Ek dokumenteer die mens as proses," vertel sy.Daarom is dit vir haar so lekker om deur die land te reis. Buiten vir die Overberg is Victoria-Wes op haar lys van gunsteling-plekke. Sy voel 'n band met die Karoo, want haar ma, Laetitia, kom daarvandaan.
Sy onthou ook 'n aand vanjaar toe die produksiespan by 'n berghut op een van die boere se plase in die Breëriviervallei "gebring-en-gebraai het". Die manne het haar siel uitgetrek deur vir haar "die sterkste mampoer wat al in die geskiedenis van die wêreld gestook is", te laat proe. "Een shot enmy hare het begin uitval!" Dis plaaslik gemaak, maar Nina kan nie die naam onthou nie.
Einde Oktober is sy die regisseur van kykNET se splinternuwe boeremusiek-kompetisie, Varstrap.( Ja, met die "r" in "vars".) Die uitsendings is regstreeks.